**DĖL rokiškio RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ DYDŽIO NUSTATYMO METODIKOS PATVIRTINIMO**

2017 m. birželio 23 d. Nr. TS-

Rokiškis

 Vadovaudamasi Lietuvos Respublikos vietos savivaldos 6 straipsnio 31 punktu, 16 straipsnio 2 dalies 37 punktu, Lietuvos Respublikos atliekų tvarkymo įstatymo 25 straipsniu, 302 straipsnio 3 ir 4 dalimis, Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklėmis, patvirtintomis Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“, Rokiškio rajono savivaldybės taryba n u s p r e n d ž i a:

Patvirtinti Rokiškio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodiką (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

###### Savivaldybės meras Antanas Vagonis

Darutis Krivas

PATVIRTINTA:

 Rokiškio rajono savivaldybės tarybos

 2017 m. birželio 23 d. sprendimu Nr. TS-

**ROKIŠKIO RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ DYDŽIO NUSTATYMO METODIKA**

1. **BENDROSIOS NUOSTATOS**
2. Rokiškio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodika (toliau – Metodika) skirta dvinarės vietinės rinkliavos už komunalinių atliekų surinkimą iš atliekų turėtojų ir atliekų tvarkymą (toliau – dvinarė rinkliava) dydžio nustatymo principams apibrėžti.
3. Metodika parengta vadovaujantis Lietuvos Respublikos atliekų tvarkymo įstatymu, Vietinės rinkliavos ar kitos įmokos už komunalinių atliekų surinkimą iš atliekų turėtojų tvarkymą dydžio nustatymo taisyklėmis (toliau – Taisyklės), patvirtintomis Lietuvos Respublikos Vyriausybės 2013 m. liepos 24 d. nutarimu Nr. 711 (Lietuvos Respublikos Vyriausybės 2016 m. balandžio 20 d. nutarimo Nr. 384 redakcija), Lietuvos Respublikos aplinkos ministro 2013 m. vasario 20 d. įsakymu Nr. D1–150 „Dėl nekilnojamojo turto objektų, kurių savininkas arba įgalioti asmenys privalo mokėti nustatytą rinkliavą arba sudaryti komunalinių atliekų tvarkymo paslaugos teikimo sutartį, rūšių sąrašo patvirtinimo“.
4. Pagal Metodikos nuostatas nustačius komunalinių atliekų surinkimo ir tvarkymo sistemos būtinąsias sąnaudas, apskaičiuojamas dvinarės rinkliavos dydis Rokiškio rajono savivaldybėje.
5. Metodikoje vartojamos sąvokos apibrėžtos Lietuvos Respublikos atliekų tvarkymo įstatyme ir kituose atliekų tvarkymą reglamentuojančiuose teisės aktuose.
6. **BŪTINŲJŲ SĄNAUDŲ NUSTATYMO PRINCIPAI**
7. Būtinosios su komunalinių atliekų tvarkymu susijusios sąnaudos – tiesiogiai su komunalinių atliekų tvarkymu susijusios pagrįstos sąnaudos, reikalingos komunalinių atliekų tvarkymo paslaugai suteikti, ilgalaikiam komunalinėms atliekoms tvarkyti skirtos infrastruktūros eksploatavimui, jos atnaujinimui užtikrinti ir priimtinoms komunalinių atliekų turėtojams sąlygoms dalyvauti tvarkant komunalines atliekas sudaryti, taip pat aplinkos taršai mažinti (toliau – būtinosios sąnaudos). Į būtinąsias sąnaudas neįtraukiamos pakuočių, pakuočių atliekų ir antrinių žaliavų tvarkymo sąnaudos, t.y. tos sąnaudos, kurias teisės aktų nustatyta tvarka apmoka gamintojai ir importuotojai.
8. Būtinosios sąnaudos, vadovaujantis Taisyklėmis, apskaičiuojamos kaip *Taisyklių 6 punkte* išvardintų komunalinių atliekų tvarkymo veiklų būtinųjų sąnaudų suma.
9. *Metodikos 6 punkte* nurodytų ir Taisyklėse reglamentuotų atskirų veiklų būtinosios sąnaudos nustatomos pagal formulę:

BSVEIKL = PSVEIKL + KSVEIKL

kur:

BSVEIKL – atskiros komunalinių atliekų tvarkymo veiklos būtinosios sąnaudos,

PSVEIKL – atskiros komunalinių atliekų tvarkymo veiklos būtinosios pastoviosios sąnaudos,

KSVEIKL – atskiros komunalinių atliekų tvarkymo veiklos būtinosios kintamosios sąnaudos.

1. Nustatant dvinarės rinkliavos dydį vertinamos tik realiai vykdomos ir komunalinių atliekų tvarkymo administratoriaus administruojamos komunalinių atliekų tvarkymo veiklos bei jų sukuriamos būtinosios sąnaudos.
2. Pastoviąsias komunalinių atliekų tvarkymo sąnaudas sudaro nuo komunalinių atliekų kiekio nepriklausančios komunalinių atliekų tvarkymo sąnaudos.
3. Apskaičiavus kiekvienos komunalinių atliekų tvarkymo veiklos būtinąsias pastoviąsias sąnaudas ir jas susumavus nustatomos bendrosios būtinosios pastoviosios sąnaudos.
4. Kintamąsias komunalinių atliekų tvarkymo sąnaudas sudaro su komunalinių atliekų kiekiu susijusios komunalinių atliekų tvarkymo sąnaudos.
5. Apskaičiavus kiekvienos komunalinių atliekų tvarkymo veiklos būtinąsias kintamąsias sąnaudas ir jas susumavus nustatomos bendrosios būtinosios kintamosios sąnaudos.
6. Atskirų veiklų sąnaudų ir pajamų (įvertinus jas nustatomos būtinosios sąnaudos) paskirstymą į pastoviąją ir kintamąją procentines dalis nustato administratorius.
7. Skaičiuojant būtinąsias sąnaudas turi būti vadovaujamasi šias dokumentais ir duomenimis:
8. Rokiškio rajono savivaldybės atliekų tvarkymo planas;
9. praėjusių kalendorinių metų faktinės komunalinių atliekų tvarkymo sąnaudos;
10. galiojančiose atliekų tvarkymo paslaugų ir (ar) darbų atlikimo sutartyse nustatytos kainos;
11. mišrių komunalinių ir kitų atskirai surenkamų atliekų susikaupimo normos.
12. **BŪTINŲJŲ SĄNAUDŲ SKAIČIAVIMAS**
13. Skaičiuojant būtinąsias sąnaudas įvertinamas planuojamas susidaryti komunalinių atliekų, pateksiančių į Rokiškio rajono savivaldybės komunalinių atliekų tvarkymo sistemą, kiekis pagal atskiras komunalinių atliekų rūšis (mišrios komunalinės atliekos, biologiškai skaidžios atliekos, didžiosios atliekos, antrinės žaliavos, buityje susidarančios elektros ir elektroninės įrangos atliekos ir kitos, išskyrus tas, kurių tvarkymo sąnaudas teisės aktų nustatyta tvarka privalo apmokėti gamintojai ir importuotojai). Vertinamos tik savivaldybės teritorijoje realiai vykdomos *Metodikos 6 punkte* įvardintos veiklos.

**III.1 Mišrių komunalinių atliekų surinkimo ir vežimo būtinosios sąnaudos**

1. Mišrių komunalinių atliekų surinkimo ir vežimo sąnaudų skaičiavimas pagrįstas sutartyje su atliekų vežėju nustatyta šių atliekų surinkimo ir vežimo kaina. Šios sąnaudos apskaičiuojamos planuojamus surinkti mišrių komunalinių atliekų kiekius padauginus iš šių atliekų surinkimo ir vežimo kainos. Skaičiuojant kainų dedamąsias dalis, pastovioji kainos dalis neturi viršyti 50 % visos kainos, o kintamoji dalis turėtų sudaryti likusius 50 %.
2. Mišrių komunalinių atliekų surinkimo ir vežimo sąnaudų pastovioji ir kintamoji dalys nustatomos, atsižvelgiant į su sutartyje su atliekų vežėju nustatytas šių atliekų surinkimo ir vežimo kainos pastovią ir kintamą dalis.

**III.2 Mišrių komunalinių atliekų apdorojimo ir šalinimo būtinosios sąnaudos**

1. Mišrių komunalinių atliekų apdorojimo ir šalinimo būtinosios sąnaudos paskaičiuojamos pagal formulę:

BSMKA = Σ SMKA – Σ PMKA

kur:

BSMKA – mišrių komunalinių atliekų apdorojimo ir šalinimo būtinosios sąnaudos,

SMKA – mišrių komunalinių atliekų apdorojimo ir šalinimo sąnaudos,

PMKA – mišrių komunalinių atliekų apdorojimo ir šalinimo pajamos.

1. Mišrių komunalinių atliekų apdorojimo ir šalinimo sąnaudų skaičiavimas pagrindžiamas faktiniais duomenimis, sąnaudų kitimo prognozėmis ir prielaidomis, dėl būsimų komunalinių atliekų šalinimo Panevėžio regioniniame komunalinio atliekų sąvartyne apimčių.
2. Mišrių komunalinių atliekų apdorojimo ir šalinimo sąnaudų paskirstymas į pastoviąją ir kintamąją dalis:

|  |  |  |
| --- | --- | --- |
| Sąnaudų kategorija | Pastovi dalis | Kintama dalis |
| Ilgalaikio turto nusidėvėjimo sąnaudos | + |  |
| Darbo užmokesčio sąnaudos | + |  |
| Atliekų tvarkymo technikos eksploatacijos sąnaudos | + | + |
| Degalų sąnaudos | + | + |
| Filtrato nuotekų tvarkymo sąnaudos | + | + |
| Elektros energijos sąnaudos | + |  |
| Kaupimai sąvartyno uždarymui |  | + |
| Aplinkos taršos mokestis |  | + |
| Mokestis MBA įrenginių operatoriui | + | + |
| Atliekų perkrovimo stočių sąnaudos | + | + |
| Kitos veiklos sąnaudos | + |  |
| Nenumatytos sąnaudos | + | + |

1. Mišrių komunalinių atliekų apdorojimo ir šalinimo pajamų paskirstymas į pastoviąją ir kintamąją dalis:

|  |  |  |
| --- | --- | --- |
| Pajamų kategorija | Pastovi dalis | Kintama dalis |
| Pajamos už kitų įmonių/kitos rūšies atliekų priėmimą ir tvarkymą | + | + |
| Pajamos iš asbesto turinčių atliekų priėmimą ir tvarkymą | + |  |
| Pajamos už statybinių atliekų priėmimą ir tvarkymą | + | + |
| Pajamos už biodujas | + |  |

**III.3 Didelių gabaritų atliekų surinkimo aikštelių eksploatavimo būtinosios sąnaudos**

1. Didelių gabaritų atliekų surinkimo aikštelių eksploatavimo būtinosios sąnaudos paskaičiuojamos pagal formulę:

BSDGASA = Σ SDGASA – Σ PDGASA

kur:

BSDGASA – didelių gabaritų atliekų surinkimo aikštelių eksploatavimo būtinosios sąnaudos,

SDGASA – didelių gabaritų atliekų surinkimo aikštelių eksploatavimo sąnaudos,

PDGASA – didelių gabaritų atliekų surinkimo aikštelių eksploatavimo pajamos.

1. Didelių gabaritų atliekų surinkimo aikštelių eksploatavimo sąnaudų skaičiavimas pagrindžiamas faktiniais duomenimis, sąnaudų kitimo prognozėmis ir prielaidomis, dėl būsimų didelių gabaritų atliekų priėmimo apimčių.
2. Didelių gabaritų atliekų surinkimo aikštelių eksploatavimo sąnaudų paskirstymas į pastoviąją ir kintamąją dalis:

|  |  |  |
| --- | --- | --- |
| Sąnaudų kategorija | Pastovi dalis | Kintama dalis |
| Darbo užmokesčio sąnaudos | + |  |
| Ilgalaikio turto nusidėvėjimo sąnaudos | + |  |
| Didžiųjų, statybinių, asbesto turinčių atliekų tvarkymo sąnaudos | + | + |
| Naudotų padangų tvarkymo sąnaudos | + | + |
| Pavojingų atliekų tvarkymo sąnaudos | + | + |
| Aikštelių eksploatacinės sąnaudos | + |  |
| Nenumatytos sąnaudos | + | + |

1. Didelių gabaritų atliekų surinkimo aikštelių eksploatavimo pajamų paskirstymas į pastoviąją ir kintamąją dalis:

|  |  |  |
| --- | --- | --- |
| Pajamų kategorija | Pastovi dalis | Kintama dalis |
| Pajamos už perdirbėjams perduotas atliekas |  | + |

**III.4 Į komunalines atliekas patekusių pavojingų buitinių atliekų ir didelių gabaritų atliekų surinkimo apvažiavimo būdu būtinosios sąnaudos**

1. Į komunalines atliekas patekusių pavojingų buitinių atliekų ir didelių gabaritų atliekų surinkimo apvažiavimo būdu sąnaudų skaičiavimas pagrįstas sutartyje su atliekų vežėju nustatyta šių atliekų surinkimo ir vežimo kaina. Šios sąnaudos apskaičiuojamos planuojamus surinkti didelių gabaritų atliekų kiekius padauginus iš šių atliekų surinkimo ir vežimo kainos.
2. Į komunalines atliekas patekusių pavojingų buitinių atliekų ir didelių gabaritų atliekų surinkimo apvažiavimo būdu sąnaudų pastovioji ir kintamoji dalys nustatomos atsižvelgiant į su sutartyje su atliekų vežėju nustatytos šių atliekų surinkimo ir vežimo kainos pastovią ir kintamą dalis.

**III.5 Biologiškai skaidžių atliekų rūšiuojamojo surinkimo būtinosios sąnaudos**

1. Biologiškai skaidžių atliekų rūšiuojamojo surinkimo apvažiavimo būdu sąnaudų skaičiavimas pagrįstas sutartyje su atliekų vežėju nustatyta šių atliekų surinkimo ir vežimo kaina. Šios sąnaudos apskaičiuotos planuojamus surinkti biologiškai skaidžių atliekų kiekius padauginus iš šių atliekų surinkimo ir vežimo kainos.
2. Biologiškai skaidžių atliekų rūšiuojamojo surinkimo apvažiavimo būdu sąnaudų pastovioji ir kintamoji dalys nustatomos atsižvelgiant į su sutartyje su atliekų vežėju nustatytos šių atliekų surinkimo ir vežimo kainos pastovią ir kintamą dalis.

**III.6 Kompostavimo aikštelių eksploatavimo būtinosios sąnaudos**

1. Kompostavimo aikštelių eksploatavimo būtinosios sąnaudos paskaičiuojamos pagal formulę:

BSKA = Σ SKA – Σ PKA

kur:

BSKA – kompostavimo aikštelių eksploatavimo būtinosios sąnaudos,

SKA – kompostavimo aikštelių eksploatavimo sąnaudos,

PKA – kompostavimo aikštelių eksploatavimo pajamos.

1. Kompostavimo aikštelių eksploatavimo sąnaudų skaičiavimas pagrindžiamas faktiniais duomenimis, sąnaudų kitimo prognozėmis ir prielaidomis, dėl būsimų biologiškai skaidžių atliekų priėmimo apimčių.
2. Kompostavimo aikštelių eksploatavimo sąnaudų paskirstymas į pastoviąją ir kintamąją dalis:

|  |  |  |
| --- | --- | --- |
| Sąnaudų kategorija | Pastovi dalis | Kintama dalis |
| Darbo užmokesčio sąnaudos | + |  |
| Ilgalaikio turto nusidėvėjimo sąnaudos | + |  |
| Aikštelių eksploatacinės sąnaudos | + |  |
| Žaliųjų atliekų kompostavimo sąnaudos | + | + |
| Nenumatytos sąnaudos | + | + |

1. Kompostavimo aikštelių eksploatavimo pajamų paskirstymas į pastoviąją ir kintamąją dalis:

|  |  |  |
| --- | --- | --- |
| Pajamų kategorija | Pastovi dalis | Kintama dalis |
| Pajamos už komposto pardavimą | + |  |

**III.7 Netinkamų eksploatuoti uždarytų sąvartynų priežiūros būtinosios sąnaudos**

1. Netinkamų eksploatuoti uždarytų sąvartynų priežiūros sąnaudų skaičiavimas pagrindžiamas faktiniais duomenimis ir sąnaudų kitimo prognozėmis.
2. Netinkamų eksploatuoti uždarytų sąvartynų priežiūros sąnaudų paskirstymas į pastoviąją ir kintamąją dalis:

|  |  |  |
| --- | --- | --- |
| Sąnaudų kategorija | Pastovi dalis | Kintama dalis |
| Senų uždarytų sąvartynų priežiūros sąnaudos | + |  |
| Nenumatytos sąnaudos | + |  |

**III.8 Komunalinių atliekų tvarkymo sistemos administravimo būtinosios sąnaudos**

1. Komunalinių atliekų tvarkymo sistemos administravimo sąnaudos susideda iš bendrųjų administracinių sąnaudų ir rinkliavos administravimo sąnaudų. Šių sąnaudų skaičiavimas pagrindžiamas faktiniais duomenimis ir sąnaudų kitimo, dėl dvinarės rinkliavos įvedimo, prognozėmis.
2. Bendrųjų administracinių sąnaudų paskirstymas į pastoviąją ir kintamąją dalis:

|  |  |  |
| --- | --- | --- |
| Sąnaudų kategorija | Pastovi dalis | Kintama dalis |
| Darbo užmokesčio sąnaudos | + |  |
| Ilgalaikio turto nusidėvėjimo sąnaudos | + |  |
| Veiklos sąnaudos | + |  |
| Projektų įgyvendinimo sąnaudos | + |  |
| Paskolos palūkanos | + |  |
| Kitos veiklos sąnaudos | + |  |
| Nenumatytos sąnaudos | + |  |

1. Rinkliavos administravimo sąnaudų paskirstymas į pastoviąją ir kintamąją dalis:

|  |  |  |
| --- | --- | --- |
| Sąnaudų kategorija | Pastovi dalis | Kintama dalis |
| Darbo užmokesčio sąnaudos | + |  |
| Patalpų nuomos ir remonto sąnaudos | + |  |
| Automobilių eksploatacijos sąnaudos | + |  |
| Investicijų į materialųjį ir nematerialųjį turtą sąnaudos | + |  |
| Turto draudimo sąnaudos | + |  |
| Kanceliarinių ir ūkinių prekių nurašymo sąnaudos | + |  |
| Ryšių sąnaudos | + |  |
| Banko paslaugų sąnaudos | + |  |
| Pranešimų spausdinimo ir pašto paslaugų sąnaudos | + |  |
| Registrų paslaugų sąnaudos | + |  |
| Skolų išieškojimo sąnaudos | + |  |
| Visuomenės informavimo ir švietimo sąnaudos | + |  |
| Konsultavimo paslaugų sąnaudos | + |  |
| Kitos veiklos sąnaudos | + |  |

**III.9 Bendros pastoviosios ir kintamosios būtinosios sąnaudos**

1. Bendros pastoviosios būtinosios sąnaudos paskaičiuojamos susumavus visų komunalinių atliekų tvarkymo veiklų būtinąsias pastoviąsias sąnaudas:

BPS = PSV1 + PSV2 + .... + PSV8

kur:

BPS – bendros pastoviosios sąnaudos,

PSV1 – 1-os veiklos pastoviosios sąnaudos,

PSV2 – 2-os veiklos pastoviosios sąnaudos,

PSV8 – 8-os veiklos pastoviosios sąnaudos.

1. Bendros kintamosios būtinosios sąnaudos paskaičiuojamos susumavus visų komunalinių atliekų tvarkymo veiklų būtinąsias kintamąsias sąnaudas:

BKS = KSV1 + KSV2 + .... + KSV8

kur:

BKS – bendros kintamosios sąnaudos,

KSV1 – 1-os veiklos kintamosios sąnaudos,

KSV2 – 2-os veiklos kintamosios sąnaudos,

KSV8 – 8-os veiklos kintamosios sąnaudos.

1. **DVINARĖS RINKLIAVOS DYDŽIO NUSTATYMO PRINCIPAI**
2. Dvinarės rinkliavos dydis turi būti apskaičiuotas toks, kad iš nekilnojamojo turto objektų savininkų arba jų įgaliotų asmenų surinktomis lėšomis būtų padengtos visos būtinosios sąnaudos.
3. Nekilnojamojo turto objektai suskirstomi į kategorijas savivaldybės sprendimu pasirinktinai pagal nekilnojamojo turto objekto rūšis ir (ar) jų paskirtį vadovaujantis nekilnojamojo turto objektų rūšių sąrašu, kurį pagal Lietuvos Respublikos atliekų tvarkymo 30 straipsnio 2 dalį nustato Lietuvos Respublikos aplinkos ministerija. Nekilnojamojo turto objektai paskirstyti į kategorijas vadovaujantis Lietuvos Respublikos Aplinkos ministro 2013 m. vasario 20 d. įsakymu Nr. D1–150 patvirtintu nekilnojamojo turto objektų, kurių savininkas arba įgalioti asmenys privalo mokėti nustatytą rinkliavą arba sudaryti komunalinių atliekų tvarkymo paslaugos teikimo sutartį, rūšių sąrašu (toliau – Sąrašas).
4. Nekilnojamojo turto objektas, nenurodytas *42-ame Metodikos* punkte, gali būti priskiriamas atskirai nekilnojamojo turto objektų kategorijai.
5. Nekilnojamojo turto objektai suskirstomi į kategorijas pagal galimybę naudotis kolektyviniais arba individualiais konteineriais ir kiekvienai jų pasirenkami dvinarės rinkliavos nustatymo parametrai.
6. Nekilnojamojo turto objektų kategorijos ir pasirinkti dvinarės rinkliavos dedamųjų parametrai (nurodyti *Metodikos* *1 priede*) yra tvirtinami savivaldybės tarybos sprendimu Rokiškio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatuose (toliau − Nuostatai).
7. Netinkami naudoti ar gyventi arba fiziškai sunaikinti pastatai ir patalpos (toliau – netinkami naudoti nekilnojamo turto objektai), Nuostatuose nustatyta tvarka, gali būti perkeliami į nenaudojamų nekilnojamojo turto objektų kategoriją (*Metodikos 1 priedo 19.3 eilutė*) ir jiems nustatomas minimalus dvinarės rinkliavos dydis.
8. **DVINARĖS RINKLIAVOS DYDŽIO NUSTATYMO TVARKA**
9. Dvinarė rinkliava susideda iš pastoviosios ir kintamosios dedamųjų:
10. pastoviąją dvinarės rinkliavos dedamąją moka visi savivaldybės nekilnojamojo turto objektų savininkai arba jų įgalioti asmenys;
11. kintamąją dvinarės rinkliavos dedamąją moka savivaldybės nekilnojamojo turto objektų savininkai arba jų įgalioti asmenys, kuriems teikiama komunalinių atliekų paėmimo ir tvarkymo paslauga.
12. Pastoviosios sąnaudos skirtingoms NT objektų kategorijoms padalinamos vadovaujantis šiais principais ir etapais:
13. pirmiausia pastoviosios sąnaudos padalinamos į 2 dalis: gyventojų naudojamiems nekilnojamo turto objektams (*Metodikos 1 priedo 1, 8.2, 18 eilutės*) ir juridinių asmenų naudojamiems nekilnojamo turto objektams (*Metodikos 1 priedo 2-7, 8.1, 9-17, 19 eilutės*); pastoviosios sąnaudos padalinamos atsižvelgiant į bendrą šių nekilnojamojo turto objektų plotą ir gyventojų bei darbuotojų skaičių tenkantį nekilnojamo turto objektų plotui (*Metodikos 2 priedas*):

PSGNTO = (BPGNTO / BPVNTO)x PS x GPK (1)

kur:

PSGNTO – gyventojų naudojamiems nekilnojamo turto objektams tenkančios pastoviosios sąnaudos (EUR),

BPGNTO – gyventojų naudojamų nekilnojamo turto objektų (išskyrus netinkamus naudoti objektus) bendras plotas (m2),

BPVNTO – visų nekilnojamojo turto objektų (išskyrus netinkamus naudoti objektus) bendras plotas (m2),

PS– visos pastoviosios sąnaudos (EUR),

GPK– gyventojų ir jų naudojamų nekilnojamo turto objektų ploto santykio koeficientas.

`

PSJANTO = (BPJANTO / BPVNTO)x PS x DPK (2)

kur:

 PSJANTO – juridinių asmenų naudojamiems nekilnojamo turto objektams tenkančios pastoviosios sąnaudos (EUR),

BPJANTO – juridinių asmenų naudojamų nekilnojamo turto objektų (išskyrus netinkamus naudoti objektus) bendras plotas (m2),

BPVNTO – visų nekilnojamojo turto objektų (išskyrus netinkamus naudoti objektus) bendras plotas (m2),

PS– visos pastoviosios sąnaudos (EUR),

DPK– juridinių asmenų darbuotojų ir jų naudojamų nekilnojamo turto objektų ploto santykio koeficientas;

1. gyventojų naudojamiems nekilnojamo turto objektams tenkančios pastoviosios sąnaudos paskirstomos kiekvienai šių objektų kategorijai (*Metodikos 1 priedo 1, 8.2, 18 eilutės*), atsižvelgiant į naudojimosi gyvenamosios paskirties, garažų paskirties ir sodų paskirties objektais koeficientus *(Metodikos 2 priedas),* kurie nustatyti pagal vidutinį gyventojų naudojimosi šiais nekilnojamojo turto objektais laiką:

PSNTOK = (BPNTOK / BPGNTO)x PSGNTO x GNKNTOK (3)

kur:

PSNTOK – konkrečiai gyventojams priklausančiai nekilnojamo turto objektų kategorijai tenkančios pastoviosios sąnaudos (EUR),

BPNTOK – konkrečios nekilnojamo turto objektų kategorijos objektų bendras apmokestinamas plotas (m2),

BPGNTO – gyventojų naudojamų nekilnojamo turto objektų (išskyrus netinkamus naudoti objektus) bendras apmokestinamas plotas (m2),

PSGNTO – gyventojų naudojamiems nekilnojamo turto objektams tenkančios pastoviosios sąnaudos, apskaičiuotos pagal (1) formulę (EUR),

GNKNTOK – konkrečiai gyventojams priskiriamai nekilnojamo turto objektų kategorijai nustatytas naudojimosi turtu koeficientas;

1. juridinių asmenų naudojamiems nekilnojamo turto objektams tenkančios pastoviosios sąnaudos paskirstomos kiekvienai šių objektų kategorijai (*Metodikos 1 priedo 2-7, 8.1, 9-17, 19.1, 19,2 eilutės*), atsižvelgiant į vidutinį darbuotojų skaičių tenkantį nekilnojamojo turto objektų plotui:

PSNTOK = (BPNTOK / BPJANTO)x PSJANTO x DPKNTOK (4)

kur:

PSNTOK – konkrečiai nekilnojamo turto objektų kategorijai tenkančios pastoviosios sąnaudos (EUR),

BPNTOK – konkrečios nekilnojamo turto objektų kategorijos objektų bendras plotas (m2),

BPJANTO – juridinių asmenų naudojamų nekilnojamo turto objektų (išskyrus netinkamus naudoti objektus) bendras plotas (m2),

PSJANTO – juridinių asmenų naudojamiems nekilnojamo turto objektams tenkančios pastoviosios sąnaudos, apskaičiuotos pagal (2) formulę (EUR),

DPKNTOK – konkrečiai nekilnojamo turto objektų kategorijai nustatytas darbuotojų ir ploto santykio koeficientas.

1. Kiekvienai nekilnojamojo turto objektų kategorijai nustatyti darbuotojų ir ploto santykio koeficientai pateikiami *Metodikos 2 priede*. Kiekvienos nekilnojamo turto objektų kategorijos darbuotojų ir ploto santykis paskaičiuotas apibendrinus Lietuvos Statistikos departamento duomenis apie darbuotojų skaičių, dirbantį tam tikrose ūkio šakose, ir nekilnojamo turto plotus registruotus ūkinėms veikloms. Koeficientai nustatyti kiekvienos nekilnojamo turto objektų kategorijos juridinių asmenų darbuotojų ir ploto santykį palyginus su vidutiniu darbuotojų ir ploto santykiu (Lietuvos mastu ir atsižvelgiant į savivaldybės ypatumus).
2. Pastoviąsias sąnaudas priskyrus kiekvienai nekilnojamojo turto objektų kategorijai paskaičiuojamas dvinarės rinkliavos pastoviosios dedamosios parametras, kuris naudojamas paskaičiuojant kiekvienam nekilnojamojo turto objektui tenkančias pastoviąsias sąnaudas:
3. dvinarės rinkliavos pastoviosios dedamosios parametro dydis gyvenamosios paskirties objektams paskaičiuojamas pagal formulę:

DVRPDP1 = PSGPO / APGPO (5)

kur:

DVRPDP1 – dvinarės rinkliavos pastoviosios dalies parametro dydis gyvenamosios paskirties objektams (EUR/m2),

PSGPO – gyvenamosios paskirties objektams tenkančios pastoviosios sąnaudos, apskaičiuotos pagal (3) formulę (EUR),

APGPO – gyvenamosios paskirties objektų apmokestinamas plotas (m2);

1. dvinarės rinkliavos pastoviosios dedamosios parametro dydis sodų paskirties arba gyventojų naudojamiems garažų paskirties objektams paskaičiuojamas pagal formulę:

DVRPDP2 = PSNTOK / TOSNTOK (6)

kur:

DVRPDP2 – dvinarės rinkliavos pastoviosios dalies parametro dydis sodų arba gyventojų naudojamiems garažų paskirties objektams (EUR / turt. objekt.)

PSNTOK – sodų arba gyventojų naudojamiems garažų paskirties objektams tenkančios pastoviosios sąnaudos, apskaičiuotos pagal (3) formulę (EUR),

TOSNTOK – sodų arba gyventojų naudojamų garažų paskirties objektų nekilojamojo turto objektų skaičius (objekt.);

1. dvinarės rinkliavos pastoviosios dedamosios parametro dydis juridinių asmenų naudojamiems nekilnojamo turto objektams paskaičiuojamas pagal formulę:

DVRPDP3 = PSNTOK / APNTOK (7)

kur:

DVRPDP3 – dvinarės rinkliavos pastoviosios dalies parametro dydis konkrečiai juridinių asmenų naudojamų nekilnojamo turto objektų kategorijai (EUR/m2),

PSNTOK – konkrečiai nekilnojamo turto objektų kategorijai tenkančios pastoviosios sąnaudos, apskaičiuotos pagal (4) formulę (EUR),

APNTOK – konkrečios nekilnojamo turto objektų kategorijos apmokestinamas plotas (m2);

1. dvinarės rinkliavos pastoviosios dedamosios parametro dydis netinkamiems naudoti nekilnojamo turto objektams (*Metodikos 1 priedo 19.3 eilutė*) nustatomas toks, kad būtų padengtos minimalios šiems objektams nustatytos dvinarės rinkliavos administravimo sąnaudos.
2. Naudojant parametrą „nekilnojamojo turto objekto plotas“ (*Metodikos 1 priedas*) konkrečiam nekilnojamo turto objektui dvinarės rinkliavos pastovioji dedamoji nustatoma pagal formulę:

DVRPD = DVRPDP x APNTO (8)

kur:

DVRPD – dvinarės rinkliavos pastovioji dedamoji konkrečiam nekilnojamo turto objektui (EUR),

DVRPDP – dvinarės rinkliavos pastoviosios dedamosios parametro dydis konkrečiai nekilnojamo turto objektų kategorijai, kuriai priskiriamas nekilnojamo turto objektas (EUR/m2),

APNTO – nekilojamojo turto objekto apmokestinamas bendrasis plotas (m2).

1. Naudojant parametrą „nekilnojamojo turto objektų skaičius“ (*Metodikos 1 priedas*) konkrečiam nekilnojamo turto objektui dvinarės rinkliavos pastovioji dedamoji nustatoma pagal formulę:

DVRPD = DVRPDP x TOSNTO (9)

kur:

DVRPD – dvinarės rinkliavos pastovioji dedamoji konkrečiam nekilnojamo turto objektui (EUR),

DVRPDP – dvinarės rinkliavos pastoviosios dedamosios parametro dydis konkrečiai nekilnojamo turto objektų kategorijai, kuriai priskiriamas nekilnojamo turto objektas (EUR/turt. objekt.),

TOSNTO – nekilojamojo turto objektų skaičius (objekt.).

1. Nekilnojamo turto objektams, kurie naudojasi individualiu konteineris, dvinarės rinkliavos kintamoji dedamoji nustatoma pagal naudojamų komunalinių atliekų konteinerių skaičių, tūrį ir ištuštinimo dažnį (*Metodikos 1 priedas*).
2. Dvinarės rinkliavos kintamąją dedamąją nustatant pagal naudojamų komunalinių atliekų konteinerių skaičių, tūrį ir ištuštinimo dažnį kiekvienam nekilnojamojo turto objektui tenkančios kintamosios sąnaudos nustatomos įvertinus konteinerio ištuštinimo kainą ir naudojamų konteinerių skaičių ir jų ištuštinimo dažnį (faktą):

DVRKD = KPK x KS x KID (10)

kur:

DVRKD – dvinarės rinkliavos kintamoji dedamoji (EUR),

KPK – konteinerio ištuštinimo kaina (EUR/vnt.),

KS – naudojamų individualių konteinerių skaičius (vnt.),

KID – naudojamų individualių konteinerių ištuštinimo dažnis per metus (kartai).

1. Konteinerio ištuštinimo kaina nustatoma atsižvelgiant į konteinerio tūrį bei vidutinį numatomą ištuštinimo metu jame esančių komunalinių atliekų svorį ir komunalinių atliekų tvarkymo kainos kintamąją dedamąją:

KPK = KAS x KATK x KSD (11)

kur:

KPK – konteinerio ištuštinimo kaina (EUR/vnt.),

KAS – komunalinių atliekų vidutinis svoris konteinerio ištuštinimo metu (kg),

KATK – savivaldybėje nustatyta komunalinių atliekų tvarkymo kaina (Eur/kg),

KSD – kintamųjų sąnaudų dalis visose būtinosiose komunalinių atliekų tvarkymo sąnaudose (proc.)

1. Individualių konteinerių ištuštinimo dažnis per metus numatomas atsižvelgiant į patvirtintas kiekvienos nekilnojamojo turto objektų kategorijos susikaupiančių mišrių komunalinių atliekų normas. Mišrių komunalinių atliekų susikaupimo normos nurodytos *Vietinės**rinkliavos už komunalinių atliekų surinkimą ir tvarkymą nuostatų 1 priede*.
2. Minimalus individualių konteinerių ištuštinimo dažnis negali būti mažesnis nei 70 proc. numatyto bazinio konteinerių ištuštinimo dažnio. Bazinis konteinerių ištuštinimo dažnis nustatomas atsižvelgiant į mišrių komunalinių atliekų susikaupimo normas ir naudojamų individualių konteinerių dydį / tūrį.
3. Nekilnojamo turto objektams, kurie naudojasi kolektyviniu konteineriu, dvinarės rinkliavos kintamoji dedamoji nustatoma pagal mišrių komunalinių atliekų susidarymo normas (*Metodikos 1 priedas*). Šios normos gali pasikeisti, atsižvelgiant į naujausių atliktų tyrimų rezultatus
4. Dėl skirtingų mišrių komunalinių atliekų susidarymo normų kiekvienos nekilnojamo turto objektų kategorijos dvinarės rinkliavos kintamosios dedamosios parametro (jis naudojamas paskaičiuoti kiekvienam nekilnojamojo turto objektui tenkančias kintamąsias sąnaudas) dydis bus skirtingas, bei paskaičiuojamas pagal formulę:

DVRKDP = ANNTO x KATK x KSD (12)

kur:

DVRKDP – dvinarės rinkliavos kintamosios dedamosios parametro dydis (EUR/gyventojui – skaičiuojant pagal parametrą mišrių komunalinių atliekų (toliau – MKA) norma gyventojui; EUR/m2 – skaičiuojant pagal parametrą MKA norma nekilnojamojo turto objekto plotui; EUR/turt. objekt. – skaičiuojant pagal parametrą MKA norma nekilnojamojo turto objektui),

ANNTO – nekilojamojo turto objektui nustatyta MKA susidarymo norma (kg/gyventojui – skaičiuojant pagal parametrą MKA norma gyventojui; kg/m2 – skaičiuojant pagal parametrą MKA norma nekilnojamojo turto objekto plotui; kg/turt. objekt. – skaičiuojant pagal parametrą MKA norma nekilnojamojo turto objektui),

KATK – savivaldybėje nustatyta komunalinių atliekų tvarkymo kaina (Eur/kg),

KSD – kintamųjų sąnaudų dalis visose būtinosiose komunalinių atliekų tvarkymo sąnaudose (proc.).

1. Naudojant parametrą „MKA norma gyventojui“ (*Metodikos 1 priedas*) konkrečiam nekilnojamo turto objektui dvinarės rinkliavos kintamoji dedamoji nustatoma pagal formulę:

DVRKD = DVRKDP x GSNTO (13)

kur:

 DVRKD – dvinarės rinkliavos kintamoji dedamoji konkrečiam nekilnojamo turto objektui (EUR),

DVRKDP – dvinarės rinkliavos kintamosios dedamosios parametro dydis gyvenamosios paskirties nekilnojamo turto objektų kategorijai (EUR/gyventojui),

GSNTO – nekilojamojo turto objekte gyvenančių gyventojų skaičius (vnt.).

1. Naudojant parametrą „MKA norma nekilnojamojo turto objekto plotui“ (*Metodikos 1 priedas*) konkrečiam nekilnojamo turto objektui dvinarės rinkliavos kintamoji dedamoji nustatoma pagal formulę:

DVRKD = DVRKDP x APNTO (14)

kur:

DVRKD – dvinarės rinkliavos kintamoji dedamoji konkrečiam nekilnojamo turto objektui (EUR),

DVRKDP – dvinarės rinkliavos kintamosios dedamosios parametro dydis konkrečiai nekilnojamo turto objektų kategorijai, kuriai priskiriamas nekilnojamo turto objektas (EUR/m2),

APNTO – nekilojamojo turto objekto apmokestinamas bendrasis plotas (m2).

1. Naudojant parametrą „MKA norma nekilnojamojo turto objektui“ (*Metodikos 1 priedas*) konkrečiam nekilnojamo turto objektui dvinarės rinkliavos kintamoji dedamoji nustatoma pagal formulę:

DVRKD = DVRKDP x TOSNTO (15)

kur:

DVRKD – dvinarės rinkliavos kintamoji dedamoji konkrečiam nekilnojamo turto objektui (EUR),

DVRKDP – dvinarės rinkliavos kintamosios dedamosios parametro dydis konkrečiai nekilnojamo turto objektų kategorijai, kuriai priskiriamas nekilnojamo turto objektas (EUR/turt. objekt.)

TOSNTO – nekilojamojo turto objektų skaičius (objekt.).

1. Dvinarės rinkliavos dydis kiekvienam nekilnojamojo turto objektui apskaičiuojamas sudėjus nustatytas dvinarės rinkliavos pastoviąją dedamąją ir kintamąją dedamąją:

DVR = DVRPD + DVRKD (16)

kur:

DVR – konkrečiam nekilnojamojo turto objektui paskaičiuotas dvinarės rinkliavos dydis (EUR),

DVRPD – konkrečiam nekilnojamojo turto objektui nustatytas dvinarės rinkliavos pastoviosios dedamosios dydis (EUR),

DVRKD – konkrečiam nekilnojamojo turto objektui nustatytas dvinarės rinkliavos kintamosios dedamosios dydis (EUR).

1. Tuo atveju, kai sukuriamos atliekos nėra siejamos su nekilnojamojo turto objektu, t. y. kai statinys yra laikinas (kioskai, paviljonai, lauko terasos ir pan.) arba atliekos yra laikino pobūdžio (renginiai, sporto varžybos, statybos ar rekonstrukcijos projektų įgyvendinimas ir pan.), statinio naudotojas arba renginio ar projekto įgyvendintojas apmokestinamas pagal naudojamų komunalinių atliekų konteinerių skaičių, tūrį ir ištuštinimo dažnį (*Metodikos 1 priedo 19.4 eilutė*). Komunalinių atliekų tvarkymo sąnaudos nustatomos įvertinus visą kiekvieno konteinerio ištuštinimo kainą, naudojamų konteinerių skaičių ir jų ištuštinimo dažnį (faktą):

DVRLSNRPĮ = PKPK x KS x KID (17)

kur:

DVRLSNRPĮ – dvinarė rinkliava laikino statinio naudotojui arba renginio ar projekto įgyvendintojui (EUR),

PKPK – visa konteinerio pakėlimo kaina (EUR/vnt.),

KS – naudojamų individualių konteinerių skaičius (vnt.),

KID – naudojamų individualių konteinerių ištuštinimo skaičius (kartai).

1. Visa konteinerio ištuštinimo kaina nustatoma atsižvelgiant į konteinerio tūrį bei numatomą pakėlimo metu jame esančių komunalinių atliekų svorį ir komunalinių atliekų tvarkymo kainą:

PKIK = KAS x KATK (18)

kur:

PKIK – visa konteinerio ištuštinimo kaina (EUR/vnt.),

KAS – komunalinių atliekų vidutinis svoris konteinerio pakėlimo metu (kg),

KATK – savivaldybėje nustatyta komunalinių atliekų tvarkymo kaina (Eur/kg).

1. Tuo atveju, kai nėra galimybės priskirti individualų konteinerį statinio naudotojas arba renginio ar projekto įgyvendintojas apmokestinamas pagal mišrių komunalinių atliekų susidarymo normas (*Metodikos 1 priedo 19.4 eilutė*):

DVRLSNRPĮ = ANLSNRPĮ x KATK (19)

kur:

DVRLSNRPĮ – DVR laikino statinio naudotojui arba renginio ar projekto įgyvendintojui (EUR),

ANLSNRPĮ – laikino statinio naudotojui arba renginio ar projekto įgyvendintojui nustatyta MKA susidarymo norma (kg/m2 – skaičiuojant pagal MKA normą laikino statinio plotui),

KATK – savivaldybės nustatyta komunalinių atliekų tvarkymo kaina (EUR/kg).

1. Nuo dvinarės rinkliavos kintamosios dedamosios mokėjimo atleidžiami nekilnojamojo turto objektų savininkai arba jų įgalioti asmenys, Nuostatuose nustatyta tvarka deklaravę, kad tam tikrą laikotarpį nebus naudojamasi nekilnojamojo turto objektu ir iš šio objekto tuo laikotarpiu komunalinės atliekos nebus surenkamos.
2. **BAIGIAMOSIOS NUOSTATOS**
3. Pasibaigus veiklos einamųjų finansinių metų 9 mėnesiams, būtinosios sąnaudos perskaičiuojamos ateinantiems finansiniams metams. Būtinosios sąnaudos perskaičiuojamos atsižvelgiant į einamųjų metų 1–9 mėn. faktinius ir 10–12 mėn. prognozuojamus finansinius rezultatus, numatomus kainų (komunalinių atliekų surinkimo kaina ir Panevėžio regioninio komunalinio atliekų sąvartyno atliekų priėmimo kaina) bei mokesčių pokyčius ir į naujų komunalinių atliekų tvarkymo priemonių įgyvendinimą.
4. Pasibaigus veiklos einamųjų finansinių metų 9 mėnesiams apmokestinimo parametrų dydžiai perskaičiuojami ateinantiems finansiniams metams. Perskaičiuojant apmokestinimo parametrų dydžius (nekilnojamojo turto objektų kategorijų plotai, nekilnojamojo turto objektų skaičius, gyventojų skaičius), naudojami praėjusių visų finansinių metų faktiniai rinkliavos administravimo informacinėje sistemoje sukaupti duomenys.
5. Perskaičiavus būtinąsias su komunalinių atliekų tvarkymu susijusias sąnaudas, savivaldybės taryba atskiru sprendimu gali keisti dvinarės rinkliavos dydį, jeigu būtinosios sąnaudos skiriasi daugiau nei 10 proc. nuo galiojančios dvinarės rinkliavos nustatymo dienos. Jeigu apskaičiuojant einamųjų kalendorinių metų būtinąsias sąnaudas tų kalendorinių metų pabaigoje paaiškėja, kad iš anksto apskaičiuotos būtinosios sąnaudos skiriasi nuo faktinių tų kalendorinių metų sąnaudų (faktinės sąnaudos didesnės arba mažesnės už apskaičiuotas iš anksto sąnaudas), skirtumas išlyginamas apskaičiuojant kitų kalendorinių metų būtinąsias sąnaudas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Rokiškio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos 1 priedas

**NEKILNOJAMOJO TURTO OBJEKTŲ KATEGORIJOS IR**

**DVINARINĖS RINKLIAVOS DEDAMŲJŲ PARAMETRAI**

|  |  |  |  |
| --- | --- | --- | --- |
|  | Nekilnojamo turto objektų kategorijos | Dvinarės rinkliavos pastovioji dedamoji | Dvinarės rinkliavos kintamoji dedamoji |
| Naudojamas individ. konteineris | Naudojamas kolekt. konteineris |
| 1.1 | Gyvenamosios paskirties objektai (individualūs namai) | NT objekto plotas, (maks. apmok. plotas – 100 m2) | Konteinerių skaičius, tūris ir ištuštinimo dažnis | MKA norma, kg/gyventojui |
| 1.2 | Gyvenamosios paskirties objektai (butai) |
| 2 | Viešbučių paskirties objektai | NT objekto plotas, m2 | Konteinerių skaičius, tūris ir ištuštinimo dažnis | MKA norma, kg/m2 |
| 3 | Administracinės paskirties objektai | NT objekto plotas, m2 |
| 4 | Prekybos paskirties objektai | NT objekto plotas, m2 |
| 5 | Paslaugų paskirties objektai | NT objekto plotas, m2 |
| 6 | Maitinimo paskirties objektai | NT objekto plotas, m2 |
| 7 | Transporto paskirties objektai | NT objekto plotas, m2 |
| 8.1 | Garažų paskirties objektai (juridinių asmenų) | NT objekto plotas, m2 |  |
| 8.2 | Garažų paskirties objektai (fizinių asmenų) | NT objekto skaičius, vnt. | MKA norma kg/objekt. |
| 9 | Gamybos, pramonės paskirties objektai | NT objekto plotas, m2 | MKA norma, kg/m2 |
| 10 | Sandėliavimo paskirties objektai | NT objekto plotas, m2 |
| 11 | Kultūros paskirties objektai | NT objekto plotas, m2 |
| 12 | Mokslo paskirties objektai | NT objekto plotas, m2 |
| 13 | Gydymo paskirties objektai | NT objekto plotas, m2 |
| 14 | Poilsio paskirties objektai | NT objekto plotas, m2 |
| 15 | Sporto paskirties objektai | NT objekto plotas, m2 |
| 16 | Religinės paskirties objektai | NT objekto plotas, m2 |
| 17 | Specialiosios paskirties objektai | NT objekto plotas, m2 |
| 18 | Sodų paskirties objektai | NT objekto skaičius, vnt. | MKA normakg/ objekt. |
| 19 | Kiti objektai |  |  |  |
| 19.1 | Žemės ūkio paskirties objektai | NT objekto plotas, m2 | Konteinerių skaičius, tūris ir ištuštinimo dažnis | MKA norma, kg/m2 |
| 19.2 | Kiti neįvardinti objektai | NT objekto plotas, m2 |
| 19.3 | Netinkami naudoti NT objektai | NT objekto skaičius, vnt. | - | - |
| 19.4 | Laikino statinio naudotojai, renginių ar projektų įgyvendintojai (kai sukuriamos atliekos nėra siejamos su NT objekto) | - | Konteinerių skaičius, tūris ir ištuštinimo dažnis (visa kaina) | MKA norma, kg/m2 |

 Rokiškio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos 2 priedas

**GYVENTOJŲ BEI DARBUOTOJŲ IR JŲ NAUDOJAMŲ NEKILNOJAMO TURTO OBJEKTŲ PLOTO SANTYKIO KOEFICIENTAI**

|  |  |  |
| --- | --- | --- |
| Nekilnojamo turto objektai | Gyventojų/darbuotojų skaičius, tenkantis NT objekto 100 m2 ploto  | Darbuotojų ir ploto santykio koeficientas |
| Gyventojų naudojami NT objektai | 2,32 | 1,25 |
| Juridinių asmenų naudojami NT objektai | 1,18 | 0,64 |
| **Vidurkis (bazinis koeficientas)** | **1,86** | **1,00** |

**GYVENOJŲ NAUDOJIMOSI NEKILNOJMOJO TURTO OBJEKTAIS KOEFICIENTAI**

|  |  |
| --- | --- |
| Nekilnojamo turto objektų kategorijos | Naudojimosi NT objektu koeficientas |
| Gyvenamosios paskirties objektai | 1,08 |
| Garažų paskirties objektai (fizinių asmenų) | 0,11 |
| Sodų paskirties objektai | 0,27 |

**NEKILNOJAMOJO TURTO OBJEKTŲ KATEGORIJOMS NUSTATYTI DARBUOTOJŲ IR PLOTO SANTYKIO KOEFICIENTAI**

|  |  |  |
| --- | --- | --- |
| Nekilnojamo turto objektų kategorijos | Darbuotojų skaičius, tenkantis NT objekto 100 m2 ploto  | Darbuotojų ir ploto santykio koeficientas |
| Viešbučių paskirties objektai | 2,97 | 2,51 |
| Administracinės paskirties objektai | 2,56 | 2,16 |
| Prekybos paskirties objektai | 2,97 | 2,51 |
| Paslaugų paskirties objektai | 2,97 | 2,51 |
| Maitinimo paskirties objektai | 2,97 | 2,51 |
| Transporto paskirties objektai | 0,80 | 0,68 |
| Garažų paskirties objektai (juridinių asmenų) | 0,80 | 0,68 |
| Gamybos, pramonės paskirties objektai | 0,80 | 0,68 |
| Sandėliavimo paskirties objektai | 0,80 | 0,68 |
| Kultūros paskirties objektai | 1,58 | 1,34 |
| Mokslo paskirties objektai | 1,58 | 1,34 |
| Gydymo paskirties objektai | 3,67 | 3,10 |
| Poilsio paskirties objektai | 2,97 | 2,51 |
| Sporto paskirties objektai | 1,58 | 1,34 |
| Religinės paskirties objektai | 0,63 | 0,53 |
| Specialiosios paskirties objektai | 0,63 | 0,53 |
| Žemės ūkio paskirties objektai | 0,26 | 0,22 |
| Kiti neįvardinti objektai | 1,31 | 1,11 |
| **Vidurkis (bazinis koeficientas)** | **1,18** | **1,00** |

Rokiškio rajono savivaldybės tarybai

**DĖL rokiškio RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ DYDŽIO NUSTATYMO METODIKOS PATVIRTINIMO**

**AIŠKINAMASIS RAŠTAS (2 varijantas)**

**Parengto sprendimo projekto tikslai ir uždaviniai.**

Teikiamas 2 varijantas papildomas parengtos metodikos III.1 skirsnio 16 punktas, įrašant, „Skaičiuojant kainų dedamąsias dalis, pastovioji kainos dalis neturi viršyti 50 % visos kainos, o kintamoji dalis turėtų sudaryti likusius 50 %“. Vadovaujantis Lietuvos Respublikos atliekų tvarkymo įstatymu, kurio 301 straipsnis nustato: „Komunalinių atliekų tvarkymo paslaugos teikimo sutartis ir vietinė rinkliava už komunalinių atliekų surinkimą iš atliekų turėtojų ir atliekų tvarkymą“:

1. Organizuojant komunalinių atliekų tvarkymą, sudarant komunalinių atliekų tvarkymo paslaugos teikimo sutartį arba mokant savivaldybės nustatytą rinkliavą, atliekų turėtojams atstovauja jų naudojamo nekilnojamojo turto objekto savininkas arba nekilnojamojo turto objekto savininko atstovas pagal įstatymą, arba nekilnojamojo turto objekto savininko įgaliotas asmuo, arba daugiabučio namo savininkų bendrija, individualių gyvenamųjų namų savininkų bendrija, garažų savininkų bendrija, sodininkų bendrija ar kita bendrija, arba bendrojo naudojimo objektų administratorius, arba asmenys, sudarę jungtinės veiklos sutartis bendrosios dalinės nuosavybės teisei įgyvendinti (toliau – įgalioti asmenys).

2. Nekilnojamojo turto objektų, kurių rūšių sąrašą nustato Aplinkos ministerija, savininkas arba įgalioti asmenys privalo mokėti nustatytą rinkliavą arba, jeigu rinkliava savivaldybės teritorijoje nenustatyta, sudaryti komunalinių atliekų tvarkymo paslaugos teikimo sutartį su savivaldybės, kurios teritorijoje yra nekilnojamojo turto objektas, komunalinių atliekų tvarkymo sistemos administratoriumi arba savivaldybe.

302 straipsnis. „Komunalinių atliekų tvarkymo paslaugų kainodara“

1. Komunalinių atliekų tvarkymo paslaugų kainodara nustatoma vadovaujantis solidarumo, proporcingumo, nediskriminavimo, sąnaudų susigrąžinimo principais ir principu „teršėjas moka“.

2. Komunalinių atliekų tvarkymo paslaugų kaina turi būti pagrįsta būtinosiomis su komunalinių atliekų tvarkymu susijusiomis sąnaudomis. Komunalinių atliekų tvarkymo paslaugų kaina turi užtikrinti ilgalaikį komunalinėms atliekoms tvarkyti skirtos infrastruktūros eksploatavimą, jos atnaujinimą ir sudaryti komunalinių atliekų turėtojams priimtinas sąlygas dalyvauti komunalinių atliekų tvarkyme, taip pat mažinti aplinkos taršą.

3. Nustatant rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydį, turi būti vadovaujamasi Vyriausybės patvirtintomis taisyklėmis.

 Lietuvos Respublikos Vyriausybė, vadovaudamasi Lietuvos Respublikos atliekų tvarkymo įstatymo 302 straipsnio 3 dalimi, 2013 m. liepos 24 d. nutarimu Nr. 711 „Dėl Rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos patvirtinimo“, patvirtino Rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymo dydžio nustatymo metodiką, į kurią atsižvelgdamos savivaldybės nustato rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydį.

Metodikoje nurodyta, kad komunalinių atliekų tvarkymo paslaugų kaina turi būti pagrįsta būtinosiomis su komunalinių atliekų tvarkymu susijusiomis sąnaudomis. Būtinąsias su komunalinių atliekų tvarkymu susijusiais sąnaudas sudaro pastoviosios sąnaudos ir kintamosios sąnaudos.

**Šiuo metu esantis teisinis reglamentavimas.**

 Lietuvos Respublikos atliekų tvarkymo įstatymas, Vietinės rinkliavos ar kitos įmokos už komunalinių atliekų surinkimą iš atliekų turėtojų tvarkymą dydžio nustatymo taisyklės, patvirtintomis Lietuvos Respublikos Vyriausybės 2013 m. liepos 24 d. nutarimu Nr. 711 (Lietuvos Respublikos Vyriausybės 2016 m. balandžio 20 d. nutarimo Nr. 384 redakcija), Lietuvos Respublikos aplinkos ministro 2013 m. vasario 20 d. įsakymas Nr. D1–150 „Dėl nekilnojamojo turto objektų, kurių savininkas arba įgalioti asmenys privalo mokėti nustatytą rinkliavą arba sudaryti komunalinių atliekų tvarkymo paslaugos teikimo sutartį, rūšių sąrašo patvirtinimo“.

**Sprendimo projekto esmė.**

 Savivaldybės tarybai tiekiamas sprendimo projektas tvirtinti Vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodiką, parengtą vadovaujantis LR Vyriausybės 2013 m. liepos 24 d. patvirtintu nutarimu Nr. 711 „Dėl Rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos patvirtinimo“ (Lietuvos Respublikos Vyriausybės 2016 m. balandžio 20 d. nutarimo Nr. 384 redakcija).

**Galimos pasekmės, priėmus siūlomą tarybos sprendimo projektą:**

**teigiamos** – tokiu būdu bus įgyvendintos atliekų tvarkymą reglamentuojančių teisės aktų nuostatos. Vadovaujantis šia metodika bus paskaičiuoti atliekų tvarkymo kaštai visoms nekilnojamojo turto objektų rūšims.

**neigiamos** – nepriėmus teigiamo sprendimo, nebus įvykdyti atliekų tvarkymą reglamentuojančių teisės aktų reikalavimai.

**Finansavimo šaltiniai ir lėšų poreikis**.

Atliekų tvarkymo srityje taikomas principas „teršėjas moka“, kuris reiškia, kad atliekų tvarkymo išlaidas turi apmokėti pirminis atliekų darytojas arba atliekų turėtojas. Komunalinių atliekų tvarkymas finansuojamas visiems komunalinių atliekų turėtojams, mokant vietinę rinkliavą už komunalinių atliekų surinkimą iš atliekų turėtojų ir atliekų tvarkymą, neimant jokio papildomo mokesčio.

**Kokia sprendimo nauda Rokiškio rajono gyventojams.**

Įvedus dvinarę vietinę rinkliavą už atliekų tvarkymą, bus apmokestinti visi nekilnojamųjų turto objektų savininkai, o ne tik tie kurie savanoriškai sudaro sutartis. Visi nekilnojamojo turto objektų savininkai privalės mokėti pastoviąją rinkliavos dalį.

Kintamosios įmokos dedamosios nemoka nekilnojamojo turto objektų savininkai arba jų įgalioti asmenys, savivaldybių nustatyta tvarka deklaravę, kad tam tikrą laikotarpį (ne trumpesnį kaip vienas metų ketvirtis ir ne ilgesnį kaip vieni metai) nebus naudojamasi nekilnojamojo turto objektu ir iš šio objekto tuo laikotarpiu komunalinės atliekos nebus surenkamos. Savivaldybių nustatyta tvarka deklaruoti galima ir ilgesnį kaip metai laikotarpį, kurį nebus naudojamasi nekilnojamojo turto objektu, jeigu asmuo pateikia savivaldybei arba Administratoriui išvykimą į užsienį ar kitą Lietuvos vietovę įrodančius dokumentus ar jų kopijas. Turto objektų savininkai, deklaruodami, kad nesinaudos nekilnojamuoju turtu, savivaldybių nustatyta tvarka taip pat deklaruoja, kad naudojimosi šiuo nekilnojamojo turto objektu teisės neperleidžiamos tretiesiems asmenims.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalies numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vyr. specialistas Darutis Krivas